**Osnovna škola Andrije Kačića Miošića**   u okviru natječaja "Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja" od strane Europskog fonda za regionalni razvoj (EFRR), Operativni program „Konkurentnost i Kohezija“ (OPKK) odobren je **projekt "**''Energetska obnova zgrade OŠ Andrije Kačića Miošića Donja Voća na adresi Donja Voća 19 d, Donja Voća“, KK.04.2.1.04.0049

**Kratki opis projekta:**

Svrha i opravdanost projekta

Svrha predloženog projekta je smanjene potrošnje energije energetskom obnovom zgrade javnog sektora u kojoj se odvija odgojno-obrazovna  djelatnost OŠ A.K.Miošića Donja Voća. Energetskom obnovom izvršit će se izvedba toplinske fasade, izolacija podrumskih zidova, stropa tavana i zamjena metalnih prozora ili ostakljenje prozora koji ne zadovoljavaju zahtijevane propise. Osim navedenog, predviđa se uvođenje sustava obnovljivih izvora energije kroz adaptaciju geotermalnih izvora i ugradnjom fotonaponske elektrane nazivne snage 22 kw. Obzirom na dotrajalost krovnog pokrova, predviđa se i obnova krovišta, a za osobe s invaliditetom i smanjenom pokretljivosti uz sjeverno pročelje zgrade izvest će se vanjska, armirano betonska rampa i ograda rampe s rukohvatima te izvesti vertikalno podizna platforma s dvije postaje s hidrauličnim pogonom. Kombinacija navedenih projektnih aktivnosti rezultirat će smanjenjem potrošnje energije za grijanje na godišnjoj razini (kWh/god) za 86% u odnosu na godišnju potrošnju energije za grijanje prije provedbe navedenih mjera i korištenje OIE. Predmetna građevina svrstana je u energetski razred D.  Za realizaciju projekta neophodna su EU sredstva jer Škola kao ni njezin osnivač Varaždinska  županija ne raspolažu dostatnim sredstvima. Korištenjem EU sredstava zatvorit će se financijska konstrukcija projekta.

Ciljne skupine predloženog projekta su vlasnik zgrade - OŠ Andrije Kačića Miošića Donja Voća te njezini učenici i zaposlenici.

**Cilj i očekivani rezultati projekta:**

Projekt se provodi sukladno Operativnom programu Konkurentnost i kohezija 2014. - 2020., Prioritetnoj osi 4 Promicanje energetske učinkovitosti i obnovljivih izvora energije, Specifičnom cilju 4c I Smanjenje potrošnje energije u zgradama javnog sektora. Obnovom energetske funkcionalne cjeline (ETC-a) projektirana je ušteda toplinske energije za grijanje (Qknd) nakon provedbe projekta od (%): 86 % .Projektirana ušteda toplinske energije zadovoljava sektorski specifični kriterij prihvatljivosti definiran Pozivom ref. br. KK.04.2.1.04, a to je ušteda energije za grijanje/hlađenje na godišnjoj razini (kWh/god) od najmanje 50% u odnosu na godišnju potrošnju energije za grijanje/hlađenje prije provedbe projekta (QH,nd).

**Ukupna vrijednost projekta** iznosi **2.149.682,50 kn**, od čega se iz **Europskog fonda za regionalni razvoj financira 972.166,01 kn**.

**Razdoblje provedbe Projekta** je od početka obavljanja aktivnosti projekta, odnosno od **02. studenoga 2017.** godine do završetka obavljanja predmetnih aktivnosti, odnosno do **02. veljače 2019. godine**.

**Kontakt osoba** za više informacija: ravnateljica OŠ Andrije Kačića Miošića, gđa Rahela Blažević, 042/766-120